  Наталья Тетерина 81-тӥ выль концерт вакытаз Удмурт кун филармония «Кызьы классика крезьгурез кылзӥськыны: нырысетӥ сезон» дунтэк лекциос ортчытоз. Со сярысь журналистъёслы туннэ, 4-тӥ куарусёнэ, ужъюртлэн кивалтӥсез Алексей Фомин ивортӥз. Солэн кылъёсызъя, оглом куинь лекция ортчоз. Соосты крезьгурез эскерись Евгения Новосёлова нуоз. Дышетон дыръя Москваысь филармонилэсь концертъёссэ адӟытозы. Со бадӟым крезьгурчиосын гожтэм произведениосын тодматон луоз, пусйиз филармонилэн кивалтӥсез. Малпасько, ми шедьтом выль учкисьёсмес, кудъёсыз малпало, татын мӧзмыт шуыса, уг тодо, ку киязы чабыны, кышкалогес симфонияя оркестрлэсь. Мон малпасько, тытын кышканы кулэ ӧвӧл, малы ке шуоно сое кылзӥськыны кулэ. Кылзӥськиськод ке, ваньмыз пуксе интыяз. Соин ик лекциосын курс — со юрттэт Алексей Фомин, Удмурт кун филармонилэн кивалтӥсезДунтэк лекциос «Огъяросси виртуальной концерт зал» ӵектос улсын радъясько. Проектэз быдэстон вылысь ик Удмурт кун филармонилэн аслаз виртуальной концерт залэз усьтӥськоз. Со улсын филармонилэсь концертъёссэ вотэсэ интыялозы, котькуд мылкыд карись соосты дунтэк учкыны быгатоз. Ми Удмурт кун филармониысь концертъёсмес поттомы интернетэ но котьткуд адямилэн – гуртаз-а со, яке лыдӟетъюртэ мыныса, быгатоз учкыны концертъёсыз. Ми бадӟым коллективен, Симфонияя оркестрен, валамон, пичиесь гуртъёсы потаны ум быгатӥське, нош интернет пыр тодматскыны та коллективен, кылзӥськыны, собере, оло, куное но вуыны ми доры кулэ Алексей Фомин, Удмурт кун филармонилэн кивалтӥсезВатсалом, Удмурт кун филармонилэн 81-тӥ сезонэз 16-тӥ коньывуонэ Удмуртиысь кун симфони кун оркестрлэн «Я – русский композитор…» концертэныз усьтӥськоз. Тегъёс: Лулчеберет Ижкар Удмуртия Филармония крезьгур  